钦定古今图书集成/历象汇编/岁功典/第040卷 > 清明舟中 程嘉燧
## 钦定古今图书集成/历象汇编/岁功典/第040卷 > 清明舟中 程嘉燧

“清明寒食山头哭，到处犹传旧风俗。无家自愧百年
身，有情共伤千里目。”汉阳渡口柳依依，江风作花雪
打衣。经旬始过道士洑，五日未离黄鹤矶。吴王庙前
乌衔肉，又搅奔江作银屋。叉渔艇子不敢行，昼傍官
船愁水宿。春光忽开三月三，红桃写镜江拖蓝。烟花
才下两孤北，松楸正在九华南。蟂矶亭亭落日孤，春
原尽处是芜湖。青烟白道人归去，纸钱挂树啼鸢乌。